**ΠΑΓΚΥΠΡΙΟ ΛΥΚΕΙΟ ΛΑΡΝΑΚΑΣ**

**ΣΥΝΤΟΝΙΣΤΙΚΟ ΣΧΟΛΕΙΟ ΠΟΛΗΣ ΚΑΙ ΕΠΑΡΧΙΑΣ ΛΑΡΝΑΚΑΣ**

**ΣΧΟΛΙΚΗ ΧΡΟΝΙΑ: 2023-2024**

**ΕΠΑΡΧΙΑΚΗ ΟΡΓΑΝΩΤΙΚΗ ΕΠΙΤΡΟΠΗ ΣΧΟΛΙΚΩΝ ΑΓΩΝΩΝ ΛΑΡΝΑΚΑΣ**

**ΜΕΣΗΣ ΚΑΙ ΤΕΧΝΙΚΗΣ ΕΚΠΑΙΔΕΥΣΗΣ**

Διευθυντές/Διευθύντριες

Σχολείων Μέσης Γενικής και

Μέσης Τεχνικής και Επαγγελματικής Εκπαίδευσης Λάρνακας και Ιδιωτικής Εκπαίδευσης

|  |
| --- |
| **ΠΡΟΚΗΡΥΞΗ ΠΡΩΤΑΘΛΗΜΑΤΩΝ**  Η Επαρχιακή Οργανωτική Επιτροπή Σχολικών Αγώνων Λάρνακας, ύστερα από οδηγίες των  Επιθεωρητών Φυσικής Αγωγής, προκηρύσσει το Περιφερειακό Πρωτάθλημα  ΠΕΤΟΣΦΑΙΡΙΣΗΣ – ΚΑΛΑΘΟΣΦΑΙΡΙΣΗΣ- ΧΕΙΡΟΣΦΑΙΡΙΣΗΣ Αρρένων – Θηλέων Λυκείων για τη σχολική χρονιά 2023–2024 |

# Γενικές διατάξεις και κανονισμοί

Κάθε παίκτης δικαιούται να συμμετέχει μόνο σε μία αθλοπαιδιά. Παίκτης ομαδικού αθλήματος του οποίου η ομάδα έχει αποκλειστεί, δικαιούται να συμμετάσχει και σε δεύτερη αθλοπαιδιά.

Τα πρωταθλήματα καλαθοσφαίρισης αρρένων και πετοσφαίρισης αρρένων -θηλέων θα διεξάγονται σε δύο ομίλους. Μετά το τέλος του Α΄ γύρου η 1η  ομάδα του Α΄ ομίλου θα αγωνισθεί με τη 2η ομάδα του Β΄ ομίλου στον Α΄ Ημιτελικό και η 1η ομάδα του Β΄ ομίλου θα αγωνισθεί με την 2η ομάδα του Α΄ Ομίλου στον Β΄Ημιτελικό. Οι ηττημένες ομάδες θα αγωνιστούν στον μικρό τελικό και οι νικήτριες ομάδες στον τελικό.

Το πρωτάθλημα καλαθοσφαίρισης θηλέων θα διεξαχθεί σε ένα όμιλο των τεσσάρων ομάδων όπου κάθε ομάδα θα αγωνιστεί με τους υπόλοιπους, σε ένα γύρο για την ανάδειξη του πρωταθλητή. (Σε περίπτωση ισοβαθμίας μεταξύ των ομάδων θα ισχύσουν οι κανονισμοί της Ομοσπονδίας). Στη χειροσφαίριση θηλέων Λυκείων θα διεξαχθεί μια φιλική συνάντηση μεταξύ των δυο ομάδων που δήλωσαν συμμετοχή).

Η χειροσφαίριση αρρένων Λυκείων θα διεξαχθεί σε ένα όμιλο των τεσσάρων ομάδων όπου κάθε ομάδα θα αγωνιστεί με τους υπόλοιπους, σε ένα γύρο για την ανάδειξη του πρωταθλητή. (Σε περίπτωση ισοβαθμίας μεταξύ των ομάδων θα ισχύσουν οι κανονισμοί της Ομοσπονδίας).

## Ημερομηνία έναρξης : **06.11.2023**

**Χώροι διεξαγωγής:** Οι αγώνες θα διεξαχθούν στο Γυμνάσιο και Λύκειο Βεργίνας, στο Ευρυβιάδειο Γυμνάσιο, στο Γυμνάσιο Αραδίππου, στο Γυμνάσιο και Λύκειο Λιβαδιών, στο Γυμνάσιο Πετράκη Κυπριανού, στην Αμερικανική Ακαδημία, στην Τεχνική Σχολή Λάρνακας, Λύκειο Μακαρίου Γ’.

…/2

-2-

**Υπεύθυνοι προετοιμασίας γηπέδων οι καθηγητές Φυσικής Αγωγής του εκάστοτε**

**σχολείου**

**.**

Όλοι οι αγώνες Καλαθοσφαίρισης των Περιφερειακών Πρωταθλημάτων θα έχουν διάρκεια 4Χ8΄. Οι τελικοί αγώνες των Περιφερειακών Πρωταθλημάτων θα έχουν διάρκεια 4Χ10΄.

Στους αγώνες των οποίων η διάρκεια είναι 4Χ8΄οι παίχτες θα χάνουν το δικαίωμα συμμετοχής στον αγώνα μετά το τέταρτο φάουλ. Τα ομαδικά φάουλ μειώνονται σε 4. Στους τελικούς θα ισχύουν 5 ατομικά και 5 ομαδικά.

**Ισοπαλία – παράταση**: Δίδονται παρατάσεις των τριών λεπτών μέχρι να υπάρξει νικήτρια ομάδα. Οι τελικοί αγώνες θα έχουν παρατάσεις 5΄.

Όλοι οι αγώνες Πετοσφαίρισης των Περιφερειακών Πρωταθλημάτων θα διεξάγονται σε δύο , εκτός από τους τελικούς οι οποίοι θα διεξάγονται σε τρία νικηφόρα σετ.

νικηφόρα σετ

Ύψος φιλέ

:

2.24 για Λύκεια Θηλέων

2.43 για Λύκεια Αρρένων

**Ώρα έναρξης των αγώνων 2.15 μ.μ.**

Όλοι οι αγώνες θα διεξάγονται χωρίς θεατές.

* Τυχόν ενστάσεις αναγράφονται από τον Α΄ διαιτητή στο φύλλο αγώνος εντός 30 λεπτών μετά τη λήξη του αγώνα. Εκδίκαση της ένστασης γίνεται από την Οργανωτική Επιτροπή εντός 48 ωρών αφού πρώτα μελετήσει τις εκθέσεις του Α΄ διαιτητή και της παραπονούμενης ομάδας.
* Για αγώνα που δεν διεξήχθη θα αποφασίζει η Οργανωτική Επιτροπή

# ΔΙΑΙΤΗΣΙΑ – ΓΡΑΜΜΑΤΕΙΑ

α. Τα αποτελέσματα πρέπει να αποστέλλονται την επόμενη μέρα του αγώνα στους συντονιστές Γυμνασίων. **Η γραμματεία** του αγώνα είναι υπεύθυνη να αποστέλλει το φύλλο αναφοράς υπογραμμένο από όλους τους **διαιτητές-γραμματεία –χρονομέτρες**, το δε επίσημο φύλλο αγώνα **πάντοτε υπογραμμένο** από όλους να παραδίδεται στον υπεύθυνο συντονιστή καθηγητή Φυσικής Αγωγής εντός τριών ημερών.

β. Το φύλλο αγώνος συμπληρώνεται **μόνο** από τη γραμματεία η οποία φέρει και την ευθύνη του.

γ. **Δεν αρχίζει** κανένας αγώνας **αν δεν είναι έτοιμο** το φύλλο αγώνα από τη γραμματεία.

δ. Οι Διαιτητές και η Γραμματεία να βρίσκονται 15΄ πριν από τον αγώνα στο γήπεδο.

ε. Οι Διαιτητές **ΑΠΑΡΑΙΤΗΤΑ** να ελέγχουν την εγκυρότητα των δελτίων υγείας.

…/3

-3-

ζ. Σε περίπτωση που ο/η συνάδελφος **δεν μπορεί** να παρουσιαστεί στον Αγώνα για οποιονδήποτε λόγο είναι **υπεύθυνος** **να βρει αντικαταστάτη του**, **και να ενημερώσει τους συντονιστές.**

η. **Καμιά αλλαγή** δε θα γίνεται από τους **συντονιστές.**

**Συμμετοχή Ομάδων:** Οι διαγωνιζόμενες ομάδες πρέπει να προσέρχονται στον αγώνα με

διαφορετικό χρώμα φανέλας με τους προβλεπόμενους αριθμούς. Σχολείο με διαφήμιση στις φανέλες αποκλείεται αυτόματα.

Το κάθε σχολείο πρέπει να παρουσιάζει στη γραμματεία:

Α. Κατάσταση ονομάτων των αθλητών υπογραμμένη από τον Διευθυντή/ντρια στην οποία να αναγράφονται:

* Ονοματεπώνυμο
* Τάξη
* Ημερομηνία γέννησης
* Άθλημα ή αγώνισμα
* Αριθμός Μητρώου

Β. Αθλητική ταυτότητα (κάρτα βεβαίωσης δυνατότητας συμμετοχής σε άθλημα) υπογραμμένο από τον προσωπικό ιατρό ή φωτοτυπία δελτίου υγείας Κ.Ο.Α. (μπρος πίσω) υπογεγραμμένα από τον Διευθυντή/ντρια και συμπληρωμένη με όλα τα στοιχεία που αναγράφονται. Η φωτογραφία πρέπει να φέρει τη σφραγίδα του σχολείου.

Γ. Δικαίωμα συμμετοχής έχουν μαθητές/μαθήτριες που φοιτούν σε Λύκεια και γεννήθηκαν το 2006 και μετά.

Δ. Μαθητής/τρια που δεν παρουσιάζει τη βεβαίωση δυνατότητας συμμετοχής σωστά συμπληρωμένη και με πρόσφατη φωτογραφία, δε δικαιούται συμμετοχή σε σχολικούς αγώνες.

Αγώνες Θηλέων: Παπαγεωργίου Γιώργος, Λύκειο Αγίου Γεωργίου

Τηλέφωνο: 99-634863

Fax: 24-638705

Αγώνες Αρρένων: Άγγελος Ευαγγέλου , Περ. Λύκειο Λιβαδιών

Τηλέφωνο: 99-355167

Fax: 24-811897

|  |
| --- |
| **ΟΡΓΑΝΩΤΙΚΗ ΕΠΙΤΡΟΠΗ**  Δρ. Μαρία Δημητρίου, Λύκειο Βεργίνας  Πρόεδρος Επαρχιακής Οργανωτικής Επιτροπής Σχολικών Αγώνων Λάρνακας  Γιώργος Παπαγεωργίου, Συντονιστής για τα Λύκεια Θηλέων  Άγγελος Ευαγγέλου, Συντονιστής για τα Λύκεια Αρρένων  Χρίστος Κυρατζιής, Συντονιστής για τα Γυμνάσια Αρρένων Ανδρέας Κάππελος, Συντονιστής για τα Γυμνάσια Θηλέων |

Λάρνακα, 26/10/2023